Lo (upe)
Šis raksts ir par upi. Par citām jēdziena Lo nozīmēm skatīt nozīmju atdalīšanas lapu. Lo (franču: Lot, oksitāņu: Òlt) ir 485 kilometrus gara Garonnas labā krasta pieteka Francijas dienvidos. Izteka no Sevēnu kalniem. Tek rietumu virzienā. Lielākās pietekas Durdū, Trijēra, Selē. Ietek Garonnā augšpus Tonensas. Upes krastos atrodas Manda, Antrēga pie Trijēras, Kaora, Vilnēva pie Lo, Egijona. Upe devusi vārdu diviem Francijas departamentiem - Lo, kā arī Lo un Garonna.